DECRETO 260/2008, do 13 de novembro, polo que se desafectan do dominio público tres inmobles situados en Roxos, Santiago de Compostela, afectados polo SUNP 25.
CONSELLERÍA DE ECONOMÍA E FACENDA — III. OUTRAS DISPOSICIÓNS — 25/11/2008

A Comunidade Autónoma de Galicia ten a titularidade de varios inmobles afectados polo proxecto de compensación do solo urbanizable non programado número 25 (SUNP 25), Roxos.
A titularidade dos inmobles deriva da Lei 11/1995, do 28 de decembro, e a escritura pública outorgada o 10 de abril de 1984 ante o notario Ildefonso Sánchez Mera con número de protocolo 1.562.
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
Os inmobles non son necesarios para o cumprimento dos fins determinantes da afectación e así informaron a Consellería do Medio Rural e a Vicepresidencia da Igualdade e do Benestar.
Na súa virtude, por proposta do conselleiro de Economía e Facenda e logo da deliberación do Consello da Xunta na súa reunión do día trece de novembro de dous mil oito,
DISPOÑO:
Artigo 1º
Desaféctanse do dominio público os bens descritos a continuación:
-Parcela nº 372 situada en Roxos, Villestro, no sitio coñecido como Leiras da Cortiña duns 1.015 m2, inscrita no Rexistro da Propiedade nº 2 de Santiago no tomo 1.203, libro 245, folio 13, predio nº 23.038. Referencia catastral: 15079B502003720000IK.
-Parcela nº 363 situada en Roxos, Villestro, no sitio coñecido como Sabachán de Arriba duns 1.190 m2, inscrita no Rexistro da Propiedade nº 2 de Santiago no tomo 1.203, libro 245, folio 12, predio nº 23.036. Referencia catastral: 15079B502003630000IP.
-Parcela de terreo de 900,46 m2 situada na parte posterior á vivenda existente e que forma parte dun terreo total de 2.779 m2 (2.245 m2 según rexistro) en que se atopa a vivenda de 411 m2 construídos (110 m2 según rexistro) situada no lugar de Roxos, Villestro, no sitio coñecido como Sabachán de Abaixo, inscrita no Rexistro da Propiedade nº 2 de Santiago de Compostela no tomo 1.357, libro 399, folio 9, predio nº 34.648. Referencia catastral: 15079A238001600000PS.
Artigo 2º
Os inmobles anteriormente descritos adquiren natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, trece de novembro de dous mil oito.
Emilio Pérez Touriño
Presidente
José Ramón Fernández Antonio
Conselleiro de Economía e Facenda